Қалъаи Муъминобод

Қалъаи Муъминобод — ёдгории бостонии мансуб ба қарни 11, харобаҳои шаҳраки Чорсӯ, дар соҳили чапи сойи Сангоб, дар маркази ноҳияи Муъминобод.

 Ковишҳо 
Қалъаи Муъминобод тавассути Экспедитсияи бостоншиносии Хуттал (роҳбар М. Азизов ҳафр гардид (1984—1985). Қалъа (масоҳат 300×200 м) дар раванди истилои му­ғул хароб ва дар қарнҳои 15-16 дубора бозсозӣ шуд. Дар ма­сри роҳи тиҷоратӣ мулкҳои Дарвоз ва Бадахшону Афғо­нистонро бо ҳам пайваст мекард. Қалъа эҳтимолан, дар нати­ҷаи тохтутози Абдуллоҳхони Шайбонӣ ба Кӯлоб, комилан хароб шуда бошад. Ҳафриёт дар арк (масоҳат 36×47 м) су­рат гирифта, дар қисми ғарбии он харобаҳои девори ис­теҳкомӣ (баландӣ ­ 4 м, паҳноӣ ­ 4 м, тӯл ­ 23 м) ва манораи похсагӣ (тарҳаш гулдасташакл, баландӣ­1,5 м) кашф гар­дид. Таҳкурсии девор аз похса ва ғӯлачӯбҳои арча бунёд ва бо хишти пухта ороиш ёфта буд. Зимни ҳафриёт ҳам чу­нин тагсутунҳои сангӣ, зарф пораҳои сафолии мунаққашу сирдор, зарфҳои шишагии зарду кабуд пайдо гардиданд, ки ба зарфҳои Ҳулбук шабоҳат доранд. Ҳоло бозсозии дар­воза ва деворҳои арки қалъа қисман хотима ёфт.

 Эзоҳ 

 Адабиёт 

 Азизов М. Раскопки на Калаи Муминабаде // Археологические открытия 1985 г. М., 1987;
 Азизов М. Начало раскопок на Калаи Муминабад // Археологические работы в Таджикистане. Вып., 14 (1984). Д., 1993.

Гурӯҳ:Ноҳияи Муъминобод